મહેસાણાઃ યુવા ભાજપ મોરચાના પ્રમુખ ઋત્વિજ પટેલને એક યુવાને તમાચો માર્યો છે. આજે ઋત્વિજ મહેસાણા ખાતે સરદાર પટેલના સન્માનમાં નીકાળવામાં આવેલી બાઇક રેલીમાં હાજરી આપવા માટે આવ્યા હતા. ભાજપ દ્વારા કરવામાં આવેલા આ કાર્યક્રમમાં સમારોહ સ્થળે બાઈક રેલી કાઢી ફુલહાર કરવા જતી વખતે ટોળામાંથી એક યુવાને ઋત્વિજ પટેલને તમાચો માર્યો હતો. જે બાદ પોલીસે યુવાનની અટકાયત કરી. નોંધનીય છે કે આ રેલી પહેલા જ પોલીસ દ્વારા ચાંપતો બંદોવસ્ત કરવામાં આવ્યો હતો. તેમ છતાં આ ઘટના થઇ હતી.